**Тақырып: Капитал мен міндеттемелер есебі**

**1.****Меншікті капитал және оның құрамы**

Ұйымның меншікті капиталы бұл міндеттемелердің шегерілгеннен кейінгі активі: ƩМК = ƩА – ƩМ

*Меншіктік капитал өзіне мыналарды қамтиды:*

* Жарғылық капитал
* Эмиссиялық кіріс
* Резервтік капитал
* Бөлінбеген капитал (жабылмаған зиян)

**Жарғылық капиталдың қалыптасуы және оның есебі.** Акционерлік қоғам заңнамаларына сәйкес өзінің қызметін жүзеге асыру үшін қаржы тарту мақсатында акция шығаратын заңды тұлғалар танылады. Акционерлік қоғам жарғысында шығаруға рұқсат етілген акциялардың саны және олардың номиналды құны көрсетіледі. Акционерлік қоғам барлық акцияны бір мезгілде айналымға шығармауына құқы бар. Егер айналымында бүкіл акциялары болып, оған қосымша қаражат қажет болса, онда жарғылық капиталды арттыруға өкілетті органнан рұқсат алуды және мемлекеттік органнан жарғысын қайта тіркеуден өткізуді қажет етеді. Шығарылған (төленген) қоғамның жарғылық капиталы жаңа акция шығару немесе сатып алу және шығарылған акцияларды болашақта жою жолдарымен өзгертілуі мүмкін. Бұндй кезде шығарылған акциялардың номиалды құнының жиынтық сомасы сәйкес типтегі қоғамның шығару үшін белгіленген жарғылық капиталының ең төменгі көлемінен төмен болмауға тиісті.

Қоғамда хабарланған жарғылық капиталды арттыру акционерлерінің жалпы жиналысының шешімі бойынша рұқсат етілгеннен кейін шығаруға хабарланған барлық акциялар төленгеннен кейін ғана жол беріледі.

Қоғамның хабарланған жарғылық капиталын төмендету жарияланған және шығарылған (төленген) капиталдың арасындағы айырма сомасына ғана мүмкіндік береді және барлық құрылтайшыларға хабарланғаннан кейін акционерлердің жалпы шешімі бойынша рұқсат етіледі.

Акционерлерінің меншікке құқығы айналымдағы акциялардың санымен анықталады, яғни шығаруға рұқсат етілген акцияның санымен емес, сатып алынған акцияның санымен. Сонымен акционерлік қоғамның жарғылық капиталы акциялар сатып алған қоғамның акцияларының номиналдық құнынан тұрады.

Акцияның номиналды құны бұл құнды қағаздарды шығарған кезде анықталған, оның ақшалай құнының өлшемі. Акцияларды

1. Жай акциялар

2. Артықшылықты акциялар деп жіктейміз. Жай және артықшылықты акциялардың қатынасы заңнамамен реттеледі (1/4 аспауы керек).

*Артықшылықты акциялар* қоғамның жалпы бекітілген жарғылық капиталының 25%-нен артық болмауы керек. Артықшылығы бар акциялар алдын-ала анықталып, кепілдік берілген көлемде девиденд, сондай-ақ қоғамды жойғаннан кейін мүліктің бөлігін алуға құқық береді.

*Жай акциялардың* иелері шаруашылық нәтижелеріне және есепті кезеңнің нәтижесі бойынша дивиденд төлеуге бағытталатын таза табыстың бөлігі туралы акционерлерінің жиналысының шешіміне байланысты дивиденд алады. Жай акцияны ұстаушыларға шаруашылық қызметіне қатысуға, шешім қабылдауға, дауыс беруге, дивиденд және қоғам жойылғаннан кейін өзінің үлесін алуына құқық беріледі.

**Сатып алынған меншік құралдары мен эмиссиялық кіріс есебі.** Меншіктегі акцияларды айналымнан шығару. Акционерлік қоғам өзінің акцияларын қайта тарту немесе жою мақсатында қоғамның жарғысында қаралғандай басқа да негіздер бойынша айналымнан шығарып сатып ала алады. Қоғамға мынадай жағдайда акцияларды айналымнан шығарып сатып алуды жүзеге асыруға құқық берілмеген:

* қоғамның эмиссияланған акциялары толық төлегенге дейін;
* егер шығарылған қоғамның жарғылық капиталы сатып алудың нәтижесінде жарғылық капиталдың ең төменгі көлемінен төмен болғанда;
* егер акцияны сатып алу мезетінде қоғам төлем қабілетсіз немесе жағдайы жоқ немесе акцияны сатып алу нәтижесінде сондай жағдайда болса;
* егер акцияны сатып алған мезетінде қоғамның меншіктік капиталының көлемі шығарылған жарғылық капиталдың көлемінен төмен болса.

*Эмиисиялық кіріс.* Егер акцияны сатып алу құны оның номиналды құнынан жоғары болса, онда меншіктегі акцияның сатып алу құнының номиналдық құннан жоғары сомасы 5310 «эмиссиялық кіріс» шотының кредитінде, ақша қаражаттар есебі шотымен корреспонденциясында көрсетіледі.

**Резервтік капиталдың есебі.** Резервтік капитал күшіндегі заң актілерінің баптарына және құрылтай құжаттарының көрсетілген тармақтарына сәйкес ұйымның күтпеген шығындарын (зиянын) жабу үшін сондай-ақ есепті кезеңнің табысы жетпеген жағдайда инвесторлардың табыстарын төлеу үшін құрылады.

**Бөлінбеген пайда (жабылмаған зиян), қорытынды пайда (зиян есебі).** *Бөлінбеген пайда (жабылмаған зиян)* – есепті жылдың шығыстары мен кірістерін салыстырып, қорытынды пайда шотының дебетіндегі және кредитіндегі жазуларының айырмасын есепті жылдың бөлінбеген пайдасы (жабылмаған зияны) ретінде 5510 дебетінде немесе кредитінде көрсетеді (5610 шотымен байланысты). Сонымен қатар, есепті жылдың бөлінбеген пайдасы немесе жабылмаған зияны келесі есепті жылға өткен жағдайда 5520 шотының дебетінде немесе кредитінде көрсетіледі.

*Қорытынды пайда (зиян)* шотын 5610, алтыншы кіріс, жетінші шығыс бөлімінің шоттарын жауып есепті кезеңнің нәтижесін анықтау үшін қолданылады.

**2. Міндеттеме, оның өлшемі мен жіктелуі.** *Міндеттеме -* бір нәрсені анықталған жолмен орындау немесе әрекет ету міндеті немесе борышы. Міндеттеме өткен кезеңнің оқиғаларынан туындайтын ұйымның берешегі. Мұндай берешекті реттеу ұйымнан экономикалық пайданы құрайтын ресурстың шығуына алып келеді. Міндеттемелерді ағымдағы және болашақтағы міндеттемелерден айыра білу керек.

Міндеттеме 3 белгімен анықталады:

1. міндеттеменің пайда болуын туындатқан оқиғаның орны болу керек;

2. міндеттеме активті немесе қызметті басқа ұйымға аудару жолымен ғана реттелуі мүмкін;

3. міндеттеме даусыз болу керек.

Осы анықтамаға сәйкес міндеттеме қабылданса, ол сол уақытта танылуы және жазылуға енгізілуі тиіс.

Міндеттеме сомасы тәуекелділікке сәйкес пайыздық құрылымы бойынша дисконтталған барлық болашақ ақша төлемдерінің ағымдағы құны ретінде өлшенуі тиіс. Міндеттеменің ішінде негізгі сома мен пайыз жатыр. Міндеттемені реттеу әр түрлі *әдістермен* жүзеге асырылуы мүмкін:

* ақша-қаражаттарын төлеу;
* басқа да активтерді аудару;
* қызметтерді көрсету;
* бір міндеттемені басқасымен ауыстыру.

Реттеудің басқа да құралдары болуы мүмкін. Оған келіспеу немесе кредитордың өзінің құқығын жоғалтуы жатуы мүмкін.

*Міндеттеменің пайда болуы* болашақта ресурстардың сыртқа шығуын білдіретіндіктен бұндай міндеттеменің орындалу мерзімі ұйымның қаржылық жағдайын дұрыс бағалау үшін маңызды. Активтерге ұқсас міндеттемелерді де қысқа мерзімді кредиторлық берешек және ұзақ мерзімді деп жіктейді.

*Қысқа мерзімді міндеттемелер* - ұйымның қызметіне ағымдағы есепті кезеңде елеулі әсер ете алады. Себебі ағымдағы міндеттеме ағымдағы ресурстарды талап етеді. Бұл талаптардың өтелу мерзімі бірнеше жылдарды қамтитын талаптардан айырмашылығы бар.

**Қысқа мерзімді міндеттемелердің есебі.** Қысқа мерзімді міндеттемелер мынадай талаптарға жауап беруі керек:

- егер ұйымның операциялық кезеңінде қалыпты жағдайда міндеттемені өтеу болжанса;

- егер міндеттеме туындаған күннен бастап 12 ай ішінде өтелуге жатқызылса.

*Жалпы міндеттемелерге оның ішінде қысқа мерзімді міндеттемелерге мыналар жатады:*

* қаржылық міндеттемелер
* салық міндеттемелері
* басқа да ерікті және міндетті төлемдер
* кредиторлық берешектер
* бағалау міндеттемелері
* өзге де міндеттемелер